stanford-oval/wikipedia huggingface dataset:
ธวัชชัย ดำรงค์อ่องตระกูล

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ธวัชชัย ดำรงค์อ่องตระกูล
วันเกิด:  25 มิถุนายน พ.ศ. 2517 (50 ปี)
สถานที่เกิด:  กระบี่
ข้อมูลสโมสร
สโมสรปัจจุบัน:  ชลบุรี เอฟซี (หัวหน้าผู้ฝึกสอน)
สโมสรอาชีพ*
| ปี |  ทีม |  ลงเล่น |  (ประตู) |
| 2534-2542 |  โอสถสภา เอ็ม 150 |  217 |  (59) |
| 2543-2544 |  เซิมบาวังเรนเจอส์ |  23 |  (6) |
| 2545 |  ตันจงปาการ์ยูไนเต็ด |  19 |  (2) |
| 2546-2548 |  โอสถสภา เอ็ม 150 |  27 |  (1) |
| 2549 |  ด่งนาย |  11 |  (0) |
| 2550 |  โอสถสภา เอ็ม 150 |  8 |  (0) |
| 2551 |  ตำรวจ |  1 |  (0) |
| 2552 |  กระบี่ |  3 |  (0) |
ทีมชาติ
| 2536-2547 |  ไทย |  73 |  (10) |
จัดการทีม
2552:  เชียงราย ยูไนเต็ด
2553:  พัทยา ยูไนเต็ด
2554-2557:  เพื่อนตำรวจ
2557:  แบงค็อก ยูไนเต็ด
2557:  เพื่อนตำรวจ
2558:  ชัยนาท ฮอร์นบิล
2559:  นครปฐม ยูไนเต็ด
2559–2564:  พีที ประจวบ
2564–2565:  หนองบัว พิชญ
2567:  โปลิศ เทโร
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ธวัชชัย ดำรงค์อ่องตระกูล ชื่อเล่น:วัง ปัจจุบันเป็นหัวหน้าผู้ฝึกสอนให้ชลบุรี เอฟซีในไทยลีก 2
ในอดีตเขาเคยเป็นนักฟุตบอลทีมชาติไทยที่เป็นที่รู้จักจากการแข่งขันเอเชียนเกมส์ 1998 โดยการทำประตูจากการยิงฟรีคิกนอกเขตโทษ ทำให้ทีมชาติไทยสามารถเอาชนะเกาหลีใต้ได้ไป 2-1 ในรอบก่อนรองชนะเลิศ
ประวัติ

ธวัชชัย ดำรงค์อ่องตระกูล มีชื่อเล่นว่า วัง เกิดเมื่อวันที่ 25 มิถุนายน พ.ศ. 2517 ที่อำเภอเกาะลันตา จังหวัดกระบี่ เริ่มเข้ารับการศึกษาในชั้นประถมที่โรงเรียนชุมชนบ้านศาลาด่าน และชั้นมัธยมศึกษาตอนต้นที่โรงเรียนอำมาตย์พานิชนุกูล จังหวัดกระบี่ โดยเริ่มเล่นฟุตบอลมาตั้งแต่เด็กๆ ติดทีมจังหวัดชุดเยาวชนโค้กคัพ พาทีมคว้าแชมป์ภาคใต้และเข้ามาแข่งรอบสุดท้ายที่กรุงเทพ ก่อนจะคว้าอันดับสี่พร้อมรางวัลโค้กสตาร์
จากนั้นธวัชชัยได้ศึกษาต่อในระดับมัธยมปลายที่โรงเรียนกรุงเทพคริสเตียนวิทยาลัย โดยเข้าร่วมทีมโรงเรียนแข่งขันฟุตบอลระดับนักเรียนรายการต่างๆ รวมทั้งคว้าแชมป์ฟุตบอลจตุรมิตรได้อีกด้วย ด้วยความสามารถที่ฉายแววมาตั้งแต่ยังเป็นวัยรุ่นทำให้ ธวัชชัย ติดทีมชาติชุดเยาวชนตั้งแต่ยังเรียนมัธยมปลาย โดยติดทีมชาติชุดคัดเลือก เอเชียนคัพ ตอนอยู่ชั้นมัธยมศึกษาปีที่ 6 ทำให้มีโอกาสเล่นร่วมกับนักฟุตบอลทีมชาติชื่อดังตั้งแต่อายุน้อยๆ  ธวัชชัยสำเร็จการศึกษาระดับอุดมศึกษาจากคณะรัฐศาสตร์ มหาวิทยาลัยธรรมศาสตร์ และได้ลงเล่นฟุตบอลประเพณีจุฬา-ธรรมศาสตร์ ซึ่งต่อมาก็ได้เป็นหัวหน้าสต๊าฟโค้ช หรือผู้ฝึกสอนของทีมธรรมศาสตร์หลายครั้ง
ธวัชชัย เคยเป็นหัวหน้าผู้ฝึกสอนของหลายสโมสรฟุตบอลในเมืองไทย ได้แก่ พีที ประจวบ ในไทยลีก ซึ่งเข้ามาคุมทีมตั้งแต่ปี พ.ศ. 2559 - 2564 โดยคว้าแชมป์โตโยต้า ลีกคัพ กับทีมได้ในปี พ.ศ. 2562
การเล่นระดับสโมสรและทีมชาติ

ธวัชชัย ดำรงค์อ่องตระกูล เริ่มเล่นในระดับสโมสรกับทีมโอสถสภา เอ็ม 150 และติดทีมชาติชุดซีเกมส์หลายครั้งและพาชาติทีมคว้าแชมป์ซีเกมส์ได้หลายสมัย
ชีวิตส่วนตัว

ธวัชชัย ดำรงค์อ่องตระกูล เป็นนักฟุตบอลที่มากความสามารถแต่ก็มักจะมีปัญหาเรื่องวินัยอยู่เสมอ ๆ โดยมักจะมาซ้อมสายหรือถึงกับขาดซ้อมหลายครั้ง โดยเมื่อเดือน มิถุนายน พ.ศ. 2542 ธวัชชัย กับ ดุสิต เฉลิมแสน ที่อยู่ในอาการมึนเมาได้เข้ารุมทำร้ายร่างกายนายชาตรี ผิวผ่อง พนักงานของธนบุรีคาเฟ่ ที่ถนนรัชดาภิเษก ในฝั่งธนบุรี เพราะไม่พอใจที่ถูกต่อว่า ในที่สุดศาลได้พิพากษาว่าทั้งคู่มีความผิดฐานทำร้ายร่างกายผู้อื่น โดยให้รอลงอาญา และให้บำเพ็ญประโยชน์ 20 ชั่วโมง ซึ่งทำให้ทั้งคู่ในขณะนั้นได้รับฉายาจากสื่อมวลชนว่า "คู่หูคาเฟ่" หรือ "คู่หูธนบุรีคาเฟ่"
เกียรติประวัติ > หัวหน้าผู้ฝึกสอน

โตโยต้า ลีกคัพ
ชนะเลิศ (1): 2562
แหล่งข้อมูลอื่น

ลูกยิงฟรีคิกในเอเชียนเกมส์ครั้งที่ 13 ที่ชนะเกาหลีใต้ 2-1
| ด ค กผู้เล่นชุดปัจจุบันของสโมสรฟุตบอลชลบุรี  |
| --- | --- |
 3 ฉัตรมงคล  4 กิตติพงษ์  5 คว็อน แด-ฮี  6 ทรงชัย  7 วังเดร์  9 อดิศักดิ์  10 ชาญณรงค์(c)  11 มูรีลู  14 รณชัย  15 จักรพงษ์  18 สันติภาพ  19 กษิดิศ  20 สุขสันต์  23 ศุภวัฒน์  26 ธีรภัทร  31 ปฐมชัย  32 รชต  33 แดร์เลย์  40 เชาว์วัฒน์  42 กิตติพงษ์  80 ชยธร  81 วาตารา  91 พงศกร  หัวหน้าผู้ฝึกสอน: ธวัชชัย 
| ด ค กผู้จัดการทีมในชุดชนะเลิศไทยลีกคัพ |
| --- | --- |
 2553: สะสม  2554: อรรถพล  2555: อรรถพล  2556: เมเนนเดส  2557: บอจีส  2558: กามา  2559: ธชตวัน, ปอปอวิช  2560: ธชตวัน  2561: กามา  2562: ธวัชชัย  2564–65: อิชิอิ  2565–66: อิชิอิ  2566–67: เทงูราโมริ
สายเชีย วงศ์วิโรจน์

| สายเชีย วงศ์วิโรจน์ |
| --- | --- |
ชื่อเกิด: สายเชีย วงศ์วิโรจน์
เกิด: 18 มีนาคม พ.ศ. 2512 (55 ปี) จังหวัดเชียงราย ประเทศไทย
อาชีพ: นักแสดง, นักร้อง, สตั้นแมนท์
ผลงานเด่น: โฆษณาชุด จน เครียด กินเหล้า
ฐานข้อมูล
IMDb
สายเชีย วงศ์วิโรจน์ เป็นนักแสดง นักร้องและสตั๊นท์แมนชาวไทย ซึ่งเป็นที่รู้จักจากโฆษณาชุด จน เครียด กินเหล้า โดย สำนักงานกองทุนสนับสนุนการสร้างเสริมสุขภาพ (สสส.) และมีผลงานการแสดงภาพยนตร์ ละครโทรทัศน์ โฆษณาโทรทัศน์ รวมถึงผลงานในการเป็นนักแสดงตัวประกอบในภาพยนตร์ต่างประเทศและภาพยนตร์ไทยอีกด้วย
ประวัติ

สายเชีย วงศ์วิโรจน์ เกิดเมื่อวันที่ 18 มีนาคม พ.ศ. 2512 ที่อำเภอพาน จังหวัดเชียงราย ก่อนที่จะอพยพไปอยู่ที่จังหวัดกำแพงเพชร โดยชื่อ "สายเชีย" นั้น มาจากถนนสายเอเชีย ที่พ่อเป็นผู้ตั้งให้ อันเนื่องจากเกิดตรงกับปีที่ตัดถนน
ฐานะทางบ้านยากจนมาก โดยเป็นครอบครัวเกษตรกร จบแค่มัธยมศึกษาปีที่ 2 ทำให้สายเชียต้องหาเลี้ยงชีพต่าง ๆ ตั้งแต่เด็กถึงขั้นเคยไปขุดส้วมแลกกับค่าเรียนมาแล้ว จนกระทั่งในปี พ.ศ. 2528 จึงได้เดินทางตามเพื่อนเข้ากรุงเทพมหานคร งานแรกที่สายเชียได้ทำคือเป็นคนดูแลคนพิการที่มูลนิธิสิริวัฒนา เชสเชียร์ที่บางปูที่พี่ชายของเจ้าตัวอยู่ทีนั้น ต่อมาเริ่มประกอบอาชีพรับจ้างทั่วไป ทั้งกรรมกรใช้แรงงาน รวมถึงชกมวย ได้ค่าแรงวันละ 80-100 บาท จนกระทั่งได้เจอประกาศในหนังสือพิมพ์รับสมัครสตันท์แมนและตัวประกอบภาพยนตร์เรื่อง Rambo III ที่ให้ค่าแรงถึง 800-1,200 บาท จึงได้ไปสมัคร โดยบทแรกที่ได้รับ คือ ทหารยามเฝ้าหน้าพระราชวัง ในละครโทรทัศน์แนวจักร ๆ วงศ์ ๆ ค่าแรง 150 บาท
สายเชียมีผลงานเป็นนักแสดงตัวประกอบจากภาพยนตร์มากมาย ทั้งภาพยนตร์ต่างประเทศ ได้แก่ A Moment of Romance, City of Ghosts,  Lara Croft Tomb Raider: The Cradle of Life, Batman Begins,  Into the Sun, Typhoon, Rescue Dawn, Rambo IV, Ninja: Shadow of a Tear, The Burma Conspiracy, The Lady, Lost in Thailand, Only God Forgives ในขณะที่ผลงานในประเทศไทย เช่น องค์บาก, เกิดมาลุย, โกยเถอะเกย์, คู่แรด, อรหันต์ซัมเมอร์, เทวดาท่าจะเท่ง, ฮะเก๋า (ภาพยนตร์), 5 หัวใจฮีโร่, บุปผาราตรี 3.1, บุปผาราตรี 3.2, บางกอกกังฟู, เสือสั่งฟ้า, เมนูของพ่อ, เพชฌฆาต (ภาพยนตร์ไทย), เพื่อนขีดเส้นใต้, วานรคู่ฟัด เป็นต้น โดยผลงานที่เป็นที่รู้จักกันดีที่สุด คือ โฆษณาชุด จน เครียด กินเหล้า โดย สำนักงานกองทุนสนับสนุนการสร้างเสริมสุขภาพ (สสส.) ที่สายเชียพูดประโยคนี้ซ้ำ ๆ กันหลายครั้งจนกลายเป็นเอกลักษณ์ ซึ่งต่อมาทำให้สายเชียได้ร้องเพลงลูกทุ่งชื่อเดียวกันนี้ด้วย
ชีวิตส่วนตัว สมรสแล้วมีบุตร 3 คน โดยบุตรสาวคนหนึ่ง คือ ตลับใจ วงศ์วิโรจน์ เป็นนักกีฬาวอลเลย์บอลเยาวชนทีมชาติไทย และเป็นเจ้าของกิจการบริษัทบันเทิง
ผลงาน > ผลงานเพลง

จน เครียด กินเหล้า (พ.ศ. 2557)
ผลงาน > ผลงานเอ็มวี

คาราบาว - เดอะแมนซิตี้ไลอ้อน
คาราบาว – เส้นทางสายปลาแดก แสดงเป็น นักรบ
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2542 | ตี๋ใหญ่ | นักเลงอันธพาล (รับเชิญ) | ช่อง 3 |
| 2543 | ดอกแก้วการะบุหนิง | ทหารประเทศคีรียา | ช่อง 3 |
| 2546 | นิราศสองภพ | ทหารพม่า (รับเชิญ) | ช่อง 3 |
| 2549 | นางสาวสัปเหร่อ | ผีกระสือ (รับเชิญ) | ช่อง 3 |
| 2554 | เสือสั่งฟ้า | เสือมิ่ง | ช่อง 7 |
| 2556 | เสือสั่งฟ้า 2 พยัคฆ์ผยอง | เสือมิ่ง | ช่อง 7 |
| 2558 | ผู้กองยอดรัก | ลูกอ้าย / ลูกศิษย์ของเจ้าแม่ปลาบู่ (รับเชิญตอนแรก) | ช่อง 3 |
| 2561 | Monkey Twins วายุเทพยุทธ์ | เชีย | ช่องวัน 31 |
ผลงาน > ละครซีรีส์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2555 | บันทึกกรรม ตอน ซวยจะเฮง |  | ช่อง 3 |
ผลงาน > ละครซิทคอม

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2560 | ระเบิดเถิดเทิง แดร็กคูล่าหารัก | นักเลง (รับเชิญ) | ช่องเวิร์คพอยท์ |
ผลงาน > ภาพยนตร์

2545 น.ช. นักโทษชาย (รับเชิญ)
2546 องค์บาก
2547 เกิดมาลุย (รับเชิญ)
2550 อีส้ม สมหวัง (รับเชิญ)
2550 ลิขิตรัก ขัดใจแม่
2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (รับเชิญ)
2550 โกยเถอะเกย์
2550 คู่แรด
2550 หอแต๋วแตก
2550 ครอบครัวตัวดำ (รับเชิญ)
2551 อรหันต์ซัมเมอร์
2551 ฮะเก๋า
2551 เทวดาท่าจะเท่ง (รับเชิญ)
2552 5 หัวใจฮีโร่ (รับเชิญ)
2552 บุปผาราตรี 3.1
2552 บุปผาราตรี 3.2
2553 สาระแนเห็นผี (รับเชิญ)
2554 บางกอกกังฟู
2555 คิวแมน เกษตรกรไทยหัวใจหล่อมาก
2555 สูบคู่กู้โลก (รับเชิญ)
2556 เมนูของพ่อ
2557 เพชฌฆาต
2558 เพื่อนขีดเส้นใต้
2558 หอแต๋วแตก แหกนะคะ
2559 มะเก๋า คุณผี 4 ขา คุณหมากุ๊กกู๋
2559 เทยทอมเกย์ เฮ..ป่วนเมือง The rainbow
2559 วานรคู่ฟัด
2561 นาคี ๒
2563 ฮักเถิดเทิง (รับเชิญ)
2564 หร่อยจังจ้าว
2565 ขุนแหย
ผลงาน > โฆษณา

| พ> ศ. | โฆษณา | หมายเหตุ |
| --- | --- | --- |
| 2548 | จน เครียด กินเหล้า โดย สำนักงานกองทุนสนับสนุนการสร้างเสริมสุขภาพ (สสส.) |  |
| 2550 | โฟมล้างหน้า Smooth E Babyface Scrub ตอน X |  |
| 2560 | ปุ๋ยตรา ปลานิลทอง |  |
| 2560 | ปุ๋ยตรา TOP ONE |  |
| 2561 | ยากำจัดมด แมลงสาป ยุง ปลวก ตรา Chaindrite |  |
| 2564 | น้ำปลาแท้ ตรา เด็กสมบูรณ์ |  |
แหล่งข้อมูลอื่น

Saichia Wongwirot ที่อินเทอร์เน็ตมูวีเดตาเบส
วัดตันตยาภิรม

7°33′40″N 99°35′59″E﻿ / ﻿7.56111°N 99.59972°E﻿ / 7.56111; 99.59972
| วัดตันตยาภิรม |
| --- | --- |


ชื่อสามัญ: วัดตันตยาภิรม, วัดต้นตอ
ที่ตั้ง: ตำบลทับเที่ยง อำเภอเมืองตรัง จังหวัดตรัง
ประเภท: วัดพระอารามหลวง ชนิดสามัญ
นิกาย: มหานิกาย
 สถานีย่อยพระพุทธศาสนา
วัดตันตยาภิรม หรือ วัดต้นตอ ตามภาษาท้องถิ่น ตั้งอยู่ที่ถนนท่ากลาง ตำบลทับเที่ยง อำเภอเมืองตรัง จังหวัดตรัง เป็นพระอารามหลวงชั้นตรี สังกัดนิกายมหานิกาย ชนิดสามัญ
ประวัติ

วัดตันตยาภิรมเป็นวัดคู่บ้านคู่เมืองของจังหวัดตรังสร้างในสมัยรัชกาลที่ 5 เป็นสถานที่ประกอบพระราชพิธีถือน้ำพระพิพัฒน์สัตยาของข้าราชการในจังหวัดตรังในสมัยปี พ.ศ. 2461
กำชัย เรืองกาญจนเศรษฐ์

| กำชัย เรืองกาญจนเศรษฐ์ป> ช., ป.ม. |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 17 เมษายน – 10 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
ก่อนหน้า: สุเทพ เทพรักษ์
ถัดไป: หม่อมหลวงเชิงชาญ กำภู
รัฐมนตรีช่วยว่าการกระทรวงศึกษาธิการ
ดำรงตำแหน่ง 17 ธันวาคม พ.ศ. 2537 – 19 พฤษภาคม พ.ศ. 2538
นายกรัฐมนตรี: ชวน หลีกภัย
ก่อนหน้า: สังข์ทอง ศรีธเรศ
ถัดไป: เชาวริน ลัทธศักดิ์ศิริ
 
ข้อมูลส่วนบุคคล
เกิด: 9 ธันวาคม พ.ศ. 2488 (79 ปี) อำเภอปราสาท จังหวัดสุรินทร์ ประเทศไทย

กำชัย เรืองกาญจนเศรษฐ์ (เกิด 9 ธันวาคม พ.ศ. 2488) อดีตรัฐมนตรีช่วยว่าการกระทรวงคมนาคม อดีตรัฐมนตรีช่วยว่าการกระทรวงศึกษาธิการ และอดีตสมาชิกสภาผู้แทนราษฎรจังหวัดสุรินทร์ 5 สมัย
ประวัติ

กำชัย เรืองกาญจนเศรษฐ์ เกิดเมื่อวันที่ 9 ธันวาคม พ.ศ. 2488 เป็นบุตรของนายวุฒิพงษ์ และ นางทองพูน เรืองกาญจนเศรษฐ์ จบการศึกษา ระดับปริญญาตรี สาขาครุศาสตร์ จาก MURRAY STATE UNIVERSITY MURRAY KY ปริญญาโท สาขาสังคมศาสตร์ จาก BALL STATE UNIVERSITY MUNCIE INDI
งานการเมือง

กำชัย ลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกเรื่อยมารวม 5 ครั้ง
กำชัย ได้รับแต่งตั้งเป็นรัฐมนตรีในรัฐบาลพลเอกสุจินดา คราประยูร เป็นเป็นรัฐมนตรีช่วยว่าการกระทรวงคมนาคม (ครม.48)  และ ในรัฐบาลนายชวน หลีกภัย เป็นรัฐมนตรีช่วยว่าการกระทรวงศึกษาธิการ (ครม.50)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายประดุจ มั่นหมาย จากพรรคไทยรักไทย และวางมือทางการเมืองในที่สุด
งานการเมือง > สมาชิกสภาผู้แทนราษฎร

กำชัย เรืองกาญจนเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสุรินทร์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสุรินทร์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุรินทร์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสุรินทร์ สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุรินทร์ สังกัดพรรคชาติพัฒนา (พ.ศ. 2535)
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
วัดบูรณ์ (จังหวัดขอนแก่น)

| วัดบูรณ์ |
| --- | --- |

ที่ตั้ง: ตำบลแวงน้อย อำเภอแวงน้อย จังหวัดขอนแก่น
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบูรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแวงน้อย อำเภอแวงน้อย จังหวัดขอนแก่น ที่ดินที่ตั้งวัดมีเนื้อที่ 12 ไร่
วัดบูรณ์ตั้งเมื่อ พ.ศ. 2440 ชื่อของวัดมาจากการที่บริเวณบ้านแวงน้อย อุดมสมบูรณ์มากมีสัตว์ป่า นานาชนิด จึงตั้งชื่อวัดว่า "วัดบูรณ์" ซึ่งหมายความว่าความสมบูรณ์ ได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2452 เขตวิสุงคามสีมากว้าง 20 เมตร ยาว 40 เมตร
อาคารเสนาสนะประกอบด้วยอุโบสถหลังเก่า (สิม) เป็นสิมทึบขนาด 3 ห้อง ทรงสถาปัตยกรรมอีสานโบราณ มีคันทวยรูปพญานาครองรับชายคา หน้าจั่วมีรูปสุริยฉาย ตัวสิมก่อสร้างด้วยอิฐฉาบปูนนอก อุโบสถหลังใหม่ศาลาการเปรียญ กว้าง 15 เมตร ยาว 17 เมตร สร้างเมื่อ พ.ศ. 2514 เป็นอาคารไม้ หอสวดมนต์ กว้าง 7 เมตร ยาว 12 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก และกุฏิสงฆ์ จำนวน 1 หลัง เป็นอาคารคอนกรีตเสริมเหล็ก 2 ชั้น ศาลาบำเพ็ญกุศล จำนวน 1 หลัง สร้างด้วยไม้ ห้องสมุดโรงครัว และฉางข้าวสหกรณ์ในวัด ปูชนียวัตถุ มีพระประธานในอุโบสถหลังเก่า สร้างเมื่อ พ.ศ. 2452 และศาลาหลวงปู่มอญ อดีตเจ้าอาวาสรูปแรก
อุทยานแห่งชาติภูหินร่องกล้า

| อุทยานแห่งชาติภูหินร่องกล้า |
| --- | --- |
ไอยูซีเอ็นประเภท 2 (อุทยานแห่งชาติ)
ภูแผงม้า
ที่ตั้งในประเทศไทย
ที่ตั้ง: จังหวัดเพชรบูรณ์ จังหวัดเลย และจังหวัดพิษณุโลก
พิกัด: 16°58′36″N 101°02′24″E﻿ / ﻿16.97667°N 101.04000°E﻿ / 16.97667; 101.04000
พื้นที่: 307 km2 (119 sq mi)
จัดตั้ง: 26 กรกฎาคม พ.ศ. 2527
ผู้เยี่ยมชม: 289,210 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติภูหินร่องกล้า เป็นอุทยานแห่งชาติแห่งที่ 48 ของประเทศ และนับเป็นแห่งที่14 ของภาคเหนือ ซึ่งมีเนื้อที่ประมาณ 307 ตารางกิโลเมตร หรือ 191,875 ไร่ ประกาศเป็นอุทยานแห่งชาติ เมื่อปี พ.ศ. 2527 ซึ่งตั้งครอบคลุมพื้นที่รอยต่อของสามจังหวัด คือ อำเภอเขาค้อ จังหวัดเพชรบูรณ์ อำเภอด่านซ้าย จังหวัดเลย และอำเภอนครไทย จังหวัดพิษณุโลก ภูหินร่องกล้าอันเป็นแหล่งกำเนิดของประวัติศาสตร์การสู้รบอันยาวนาน เป็นวีรกรรมของนักรบไทยที่เกิดขึ้น ณ ที่นี้ ตลอดจนสภาพสิ่งก่อสร้างในอดีตได้ถูกบันทึกเก็บรักษาไว้
สภาพภูมิประเทศและภูมิอากาศ

สภาพภูมิประเทศเป็นเทือกเขาสลับซับซ้อน มีความสูงจากระดับน้ำทะเล​ ภู​หิน​ร่องกล้า1,614เมตร,ภูลมโล1,664เมตร​ จุดสูงสุด​คือภูหมัน​ขาว​1,820เมตร สภาพภูมิอากาศของภูหินร่องกล้า มีอากาศหนาวเย็นเกือบตลอดปี ในฤดูหนาวอุณหภูมิจะต่ำมากประมาณ 0-4 องศาเซลเซียส ฤดูร้อนอากาศจะเย็นสบาย และในฤดูฝนมีอุณหภูมิเฉลี่ยทั้งปีประมาณ 18-25 องศาเซลเซียส
พรรณไม้และสัตว์ป่า

อุทยานแห่งชาติภูหินร่องกล้าปกคลุมด้วยป่าไม้ 3 ชนิด คือ ป่าเต็งรัง ป่าดิบเขา และป่าสนเขา แต่แม้ว่าอุทยานแห่งนี้จะมีป่าไม้ปกคลุมก็ตาม ในปัจจุบันไม่มีสัตว์ป่าขนาดใหญ่อาศัยอยู่ เพราะว่าปัจจุบันได้กลายเป็นที่อยู่อาศัยของมนุษย์เป็นส่วนใหญ่ ทำให้พบแต่นกบางชนิดเท่านั้น
สถานที่ท่องเที่ยว

อุทยานแห่งชาติภูหินร่องกล้า มีจุดเด่นที่น่าสนใจด้านต่างๆ แบ่งออกเป็น 2 ด้านคือ
ด้านประวัติศาสตร์ ได้แก่ โรงเรียนการเมืองการทหาร, สำนักอำนาจรัฐ, หมู่บ้านมวลชน, โรงพยาบาล ทั้งหมดเป็นฐานปฏิบัติการของพรรคคอมมิวนิสต์แห่งประเทศไทยในอดีต
ด้านธรรมชาติ ได้แก่ ลานหินแตก, ลานหินปุ่ม, ผาชูธง, น้ำตกหมันแดง, น้ำตกร่มเกล้าภราดร
การเดินทาง

อุทยานแห่งชาติภูหินร่องกล้า จากในตัวเมืองของพิษณุโลก ต้องไปตามเส้นทางพิษณุโลก-หล่มสัก ระยะทาง 68 กม. ถึงสามแยกบ้านแยง จากนั้นเลี้ยวซ้ายเข้าสู่อำเภอนครไทย ระยะทาง 29 กม. และต้องเดินทางต่อด้วยรถสองแถวประมาณ 28 กม.
ลานหินปุ่ม
พระยาโพธิสาลราช

พระยาโพธิสาลราช (ลาว: ພະເຈົ້າໂພທິສະລາດ) หรือ พระโพธิสาราชาธิบดีทัศวรคุณ เป็นพระราชโอรสในพระเจ้าวิชุลราช ประสูติเมื่อ พ.ศ. 2049 ได้ขึ้นครองราชย์สมบัติต่อจากพระราชบิดาเมื่อ พ.ศ. 2063 ในรัชกาลนี้มีการทำนุบำรุงพระพุทธศาสนาอย่างมาก ให้ยกเลิกพิธีบูชาหอผีหลวงที่สบดงแล้วสร้างวัดสังคโลกขึ้นแทน ค้นพบพระตำนานอุรังคธาตุจึงให้คัดลอกไว้ ท่านได้เข้าไปมีอิทธิพลเหนือหัวเมืองล้านนาทุกหัวเมืองซึ่งเจ้าเมืองแต่ละหัวเมืองได้ยอมอ่อนน้อมและอยู่ภายใต้อำนาจ จึงกล่าวได้ว่า ล้านนาเป็นรัฐในอารักขาของล้านช้างในยุคพระเจ้าโพธิสารราช
ในรัชกาลนี้ ในกรุงศรีอยุธยาเกิดความวุ่นวายขึ้น เจ้าไชยราชาธิราชได้ลี้ภัยมาเวียงจันทน์หลังจากที่เกิดขัดแย้งกับสมเด็จพระบรมราชาธิราชที่ 4 สมเด็จพระบรมราชาธิราชที่ 4 ได้ยกทัพขึ้นมาตามจับตัวใน พ.ศ. 2076 พระเจ้าโพธิศาลราชตีทัพกรุงศรีอยุธยาแตกพ่ายไปได้ สมเด็จพระบรมราชาธิราชที่ 4 เสด็จสวรรคตด้วยโรคฝีดาษในปีเดียวกันนั้น เจ้าไชยราชาธิราชจึงกลับไปเมืองสองแควและยกทัพลงไปยึดครองกรุงศรีอยุธยาได้สำเร็จ และได้ครองราชย์สมบัติต่อมา
ใน พ.ศ. 2085 เมืองเชียงใหม่เกิดกบฏจนเกิดความวุ่นวาย สมเด็จพระไชยราชาธิราชจากกรุงศรีอยุธยาและพระเจ้าโพธิศาลราชจากหลวงพระบางได้ยกทัพไปช่วยปราบกบฏ แต่เมื่อไปถึง ฝ่ายเชียงใหม่ปราบกบฏได้แล้ว โดยมีพระนางจิรประภาเป็นผู้สำเร็จราชการ แต่ยังหากษัตริย์ไม่ได้ พระเจ้าโพธิศาละราชได้เสนอให้พระราชโอรสคือเจ้าเชษฐวังโสซึ่งมีเจ้านางยอดคำทิพเชื้อพระวงศ์เชียงใหม่เป็นพระมารดาขึ้นเป็นกษัตริย์ ทางเชียงใหม่ตอบตกลง เจ้าเชษฐวังโสจึงไปครองเมืองเชียงใหม่ใน พ.ศ. 2090 จึงกล่าวได้ว่าล้านช้างเข้ามามีอิทธิพลต่อล้านนาเป็นอย่างมากในยุคนี้ ซึ่งพระเจ้าโพธิศาลราชเป็นจักรพรรดิที่อยู่เบื้องหลังของการรวมล้านนาเข้าไว้กับล้านช้างโดยให้บุตรชายได้ปกครองเมืองเชียงใหม่ส่วนตนครองเมืองหลวงพระบางต่อไป ซึ่งเมืองหลวงพระบางในช่วงนี้มีอำนาจเหนือแคว้นล้านนาทุกหัวเมือง
พระเจ้าโพธิศาละราชครองราชย์สมบัติมาจนถึง พ.ศ. 2093 ก็เสด็จสวรรคตจากอุบัติเหตุในการคล้องช้าง หลังจากพระองค์สวรรคต พระโอรสของพระองค์คือเจ้าล้านช้างหรือเจ้าท่าเรือบุตรคนรองและเจ้าวรวังโสบุตรคนสุดท้องเกิดแต่พระนางยอดคำทิพ อีกทั้งยังเป็นพระอนุชาของพระเจ้าไชยเชษฐาธิราช ซึ่งได้ชิงราชสมบัติกัน ในที่สุดจึงต้องไปทูลเชิญเจ้าเชษฐวังโสกลับมาครองราชย์สมบัติที่หลวงพระบาง
ประเทศลิกเตนสไตน์ในโอลิมปิกฤดูหนาว 2026

| --- | --- |
: บทความนี้ได้รับแจ้งให้ลบ เพราะ WP:ปท1 เปลี่ยนทางไปฉบับร่าง ดูเพิ่มที่ นโยบายการลบและเงื่อนไขการลบทันที หากบทความนี้ไม่เข้าเกณฑ์การลบ หรือคุณตั้งใจแก้ไข กรุณาลบประกาศนี้ออก แต่อย่านำประกาศนี้ออกจากหน้าที่คุณสร้าง หากคุณสร้างหน้านี้ และคุณไม่เห็นด้วยกับเหตุผลที่แจ้งลบ ให้กดปุ่มด้านล่างเพื่อแจงเหตุที่ไม่ควรลบลงในหน้าอภิปราย คุณยังสามารถชมหน้าดังกล่าวในภายหลังเพื่อตรวจสอบว่ามีการสนองข้อความของคุณแล้วหรือยัง   พึงทราบว่าเมื่อขึ้นประกาศนี้แล้ว บทความนี้อาจถูกลบเมื่อใดก็ได้หากเข้าเกณฑ์การลบทันทีอย่างไร้ข้อกังขา หรือพบว่าคำอธิบายที่แจ้งไปในหน้าคุยไม่เพียงพอ นอกจากนี้ หน้าที่ไม่มีผู้คัดค้านการแจ้งลบจะถูกลบหลังผ่านไปอย่างน้อย 7 วันโดยอัตโนมัติ ผู้ดูแลระบบ: ตรวจสอบลิงก์, ประวัติ (ล่าสุด) และปูมก่อนลบหน้านี้มีการแก้ไขล่าสุดโดย Jeabbabe (ส่วนร่วม | ปูม) เมื่อเวลา 23:29, 16 มีนาคม 2568 (1 วินาทีก่อน)
เปลี่ยนทาง ฉบับร่าง:ประเทศลิกเตนสไตน์ในโอลิมปิกฤดูหนาว 2026
ดีมีตรีย์ ติมแชนกอ

ดีมีตรีย์ ยูแรวิช ติมแชนกอ (ยูเครน: Дімітрій Юрійович Тімченко; เกิดวันที่ 1 เมษายน ค.ศ. 1983) เป็นนักมวยปล้ำแบบเกรโก-โรมันชาวยูเครน เขาได้เหรียญเงินในยูโรเปียนเกมส์ 2015 และเหรียญทองแดงในการแข่งขันมวยปล้ำชิงแชมป์โลก 2015
เขาเล่นให้กับยูเครนในโอลิมปิกฤดูร้อน 2016
แหล่งข้อมูลอื่น

แม่แบบ:IWD
แม่แบบ:UWW
ดีมีตรีย์ ติมแชนกอ ที่ Olympics.com
ดีมีตรีย์ ติมแชนกอ ที่ Olympic.org (เก็บถาวร)
Dmytro Tymchenko ที่ Olympedia
นานา อากูโฟ-อัดโด

| นานา อากูโฟ-อัดโด |
| --- | --- |
อากูโฟ-อัดโด ในปี 2020

ประธานาธิบดีกานา
ดำรงตำแหน่ง 7 มกราคม ค.ศ. 2017 – 7 มกราคม ค.ศ. 2025 (8 ปี 0 วัน)
รองประธานาธิบดี: Mahamudu Bawumia
ก่อนหน้า: จอห์น ดรามานี มาฮามา
ถัดไป: จอห์น ดรามานี มาฮามา
ประธานประชาคมเศรษฐกิจแห่งรัฐแอฟริกาตะวันตก
ดำรงตำแหน่ง 2 มิถุนายน ค.ศ. 2020 – 3 กรกฎาคม ค.ศ. 2022 (2 ปี 31 วัน)
ก่อนหน้า: Mahamadou Issoufou
ถัดไป: Umaro Sissoco Embaló
รัฐมนตรีว่าการกระทรวงการต่างประเทศ
ดำรงตำแหน่ง 1 เมษายน ค.ศ. 2003 – 1 กรกฎาคม ค.ศ. 2007 (4 ปี 91 วัน)
ประธานาธิบดี: John Kufuor
ก่อนหน้า: Hackman Owusu-Agyeman
ถัดไป: Akwasi Osei-Adjei
อัยการสูงสุดกานา
ดำรงตำแหน่ง 7 มกราคม ค.ศ. 2001 – 1 เมษายน ค.ศ. 2003 (2 ปี 84 วัน)
ประธานาธิบดี: John Kufuor
ก่อนหน้า: Obed Asamoah
ถัดไป: Papa Owusu-Ankomah
สมาชิกรัฐสภา เขต Akim Abuakwa South
ดำรงตำแหน่ง 7 มกราคม ค.ศ. 2005 – 6 มกราคม ค.ศ. 2009 (3 ปี 365 วัน)
ก่อนหน้า: จัดตั้งเขตเลือกตั้ง
ถัดไป: Samuel Atta Akyea
สมาชิกรัฐสภา เขต Abuakwa
ดำรงตำแหน่ง 7 มกราคม ค.ศ. 1997 – 6 มกราคม ค.ศ. 2005 (7 ปี 365 วัน)
ก่อนหน้า: จัดตั้งเขตเลือกตั้ง
ถัดไป: ยกเลิกเขตเลือกตั้ง
 
ข้อมูลส่วนบุคคล
เกิด: วิลเลียม อัดโด ดันควา อากูโฟ-อัดโด  (1944-03-29) 29 มีนาคม ค.ศ. 1944 (80 ปี) อักกรา, โกลด์โคสต์ (ปัจจุบันคือ ประเทศกานา)
พรรคการเมือง: New Patriotic Party
คู่สมรส:   Remi Fani-Kayode ()  Eleanor Nkansah-Gyamenah ()  Rebecca Griffiths-Randolph (สมรส 1997) 
บุตร: 5 คน
บุพการี:   Edward Akufo-Addo  Adeline Akufo-Addo 
ที่อยู่อาศัย: Jubilee House
การศึกษา:   New College, Oxford  University of Ghana (BSc)  Inns of Court School of Law 
เว็บไซต์: Campaign website

นานา อัดโด ดันควา อากูโฟ-อัดโด (อังกฤษ: Nana Addo Dankwa Akufo-Addo, /æˈkʊfoʊ ɑːˈdoʊ/ ไฟล์:En-Nana Akufo-Addo.oga a-kuuf-oh-_-ah; เกิด 29 มีนาคม ค.ศ. 1944) เป็นนักการเมืองชาวกานา ซึ่งเคยดำรงตำแหน่งเป็นประธานาธิบดีกานาระหว่างปี 2017 ถึง 2025 ก่อนหน้านี้เขาเคยดำรงตำแหน่งอัยการสูงสุดตั้งแต่ปี 2001 ถึง 2003 และเป็นรัฐมนตรีกระทรวงการต่างประเทศระหว่างปี 2002 ถึง 2007 ภายใต้รัฐบาลของ Kufuor
ขบวนการนัมเบอร์วัน โกจูเจอร์

| ขบวนการนัมเบอร์วัน โกจูเจอร์ |
| --- | --- |
ประเภท: Tokusatsu Crossover fiction Superhero fiction Action Drama Battle Royale Martial arts
สร้างโดย: Toei Company
เค้าโครงจาก: Toei Company
เขียนโดย: Akiko Inoue
กำกับโดย: Ryuta Tasaki   Kyohei Yamaguchi   Katsuya Watanabe
แสดงนำ: Mio Fuyuno Hideharu Suzuki Masakazu Kanda Jin Matsumoto Maya Imamori Daisuke Sambongi Marupi Karuma Noriko Nakagoshi
เสียงของ: Yuki Kaji Tomokazu Sugita Reina Ueda
ผู้ประพันธ์เพลง: Kan Sawada
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 4 (รายชื่อตอน)
การผลิต
ผู้อำนวยการผลิต: Takehiro Ōkawa (TV Asahi)
ผู้อำนวยการสร้าง: Keisuke Shibataka (TV Asahi) Daigo Matsuura (Toei Company) Kōichi Yada (Toei Agency)
สถานที่ถ่ายทำ: Tokyo, Japan (Greater Tokyo Area)
ความยาวตอน: 24–25 minutes
บริษัทผู้ผลิต: TV Asahi Toei Company Toei Agency
ออกอากาศ
เครือข่าย: ANN (TV Asahi)
ออกอากาศ: 16 กุมภาพันธ์ ค.ศ. 2025 (2025-02-16) – ปัจจุบัน
การแสดงที่เกี่ยวข้อง
ขบวนการซิ่งระเบิดระเบ้อ บูนบูมเจอร์
ขบวนการนัมเบอร์วัน โกจูเจอร์ หรือ นัมเบอร์วันเซ็นไต โกจูเจอร์ (ญี่ปุ่น: ナンバーワン戦隊ゴジュウジャー; โรมาจิ: Nanbā Wan Sentai Gojūjā; ทับศัพท์: No.1 Sentai Gozyuger) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 49 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 16 กุมภาพันธ์ ค.ศ. 2025
ภาพรวม

ขบวนการนัมเบอร์วัน โกจูเจอร์ เป็นผลงานลำดับที่ 49  และเป็นผลงานฉลองครบรอบ 50 ปีของละครโทรทัศน์ชุดซูเปอร์เซ็นไต ซึ่งมีการปรับเปลี่ยนการครบรอบจากฉลองครบรอบผลงานมาเป็นฉลองครบรอบปี โดยมีต้นแบบมาจากสัตว์แต่ละรูปแบบ
เนื้อเรื่อง

เรื่องราวเกิดขึ้นกับเหตุการณ์สงครามยูนิเวิร์ส หุ่นรบของขบวนการทั้ง 49 ขบวนการจากพหุจักรวาลต่างๆ ได้ต่อกรกับศัตรูปริศนาที่สร้างภัยพิบัติในจักรวาล ในขณะที่เกือบจะพ่ายแพ้ เหล่าขบวนการก็ได้สร้าง เซ็นไตริงก์ ขึ้นมา เพื่อเรียก เทก้าซอร์ด ผู้กอบกู้สูงสุดในจักรวาล จนเอาชนะผู้สร้างภัยพิบัติครั้งนั้นได้สำเร็จ แต่ก็ได้เกิดการทำลายล้างและสร้างจักรวาลขึ้นมาใหม่อีกครั้งด้วยการส่งแหวนเหล่านั้นกระจายออกไปในโลกต่างๆ
จนเวลาผ่านไป บุคคลทั้ง 5 ที่มาจากกลุ่มสังคมที่แปลกแยกออกไป ได้รับโอกาสที่จะเปลี่ยนแปลงชีวิตจากเทก้าซอร์ดซึ่งได้เลือกมาเพื่อแปลงร่างเป็นนักรบขบวนการกลุ่มที่ 50 โกจูเจอร์ ซึ่งได้รับมอบหมายให้รวบรวมเซ็นไตริงก์และผู้ที่รวบรวมทั้งหมดจะได้รับพรที่ปรารถนา ซึ่งเป็นการเริ่มต้นการแข่งขันไม่เพียงระหว่างกลุ่มเท่านั้น แต่ยังรวมถึงองค์กรชั่วร้ายโนวันเวิลด์ ไบรดัน ศัตรูที่ขัดขวางพวกเขาอีกด้วย
ตัวละคร > นักรบแห่งแหวน > ขบวนการนัมเบอร์วัน โกจูเจอร์

กลุ่มนักรบทั้ง 5 ที่ทำสัญญากับเทก้าซอร์ด เพื่อทำให้ความปรารถนาของพวกเขาเป็นจริง ซึ่งสมาชิกทั้งหมดล้วนเป็นคนที่อยู่กลุ่มสังคมที่แปลกแยกด้วยเหตุผลบางประการ ทั้ง 5 คนเป็นคู่แข่งกันต่อสู้เพื่อชิงเซ็นไตริงก์ แต่สามารถกลายมาเป็นเพื่อนร่วมทีมที่ต่อสู้ร่วมกันเมื่อมีจุดประสงค์ร่วมกัน นอกจากนี้เมื่อครอบครองแหวนทำให้ผู้ใช้มีพลังทักษะพิเศษเข้ามาอีกด้วย
แผนผลิตแรกเริ่มนั้นใช้ชื่อขบวนการนี้ว่า ขบวนการสุดแกร่ง (最強戦隊)
ตัวละคร > นักรบแห่งแหวน > นักรบยูนิเวิร์ส

นักรบยูนิเวิร์ส (ユニバース戦士) คือกลุ่มนักรบที่ถูกเลือกจากเทก้าซอร์ดสีเงิน โดยใช้พลังจากเซ็นไตริงก์ เป็นกลุ่มฝั่งตรงข้ามของโกจูเจอร์